Ingabe Ngikulungele Ukushada? | Intsha IyabuzaULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani (SesiCyrillic) Isi-Efik Isi-Estonia Isi-Ewe Isi-Iceland Isi-Igbo Isi-Iloko Isi-Indonesia Isi-Osset Isi-Ukraine Isi-Umbundu IsiBhunu IsiBulgaria IsiCebuano IsiChewa IsiCreole SaseHaiti IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGa IsiGeorgia IsiGreenland IsiGreki IsiHebheru IsiHiligaynon IsiHindi IsiHungary IsiJalimane IsiJapane IsiKinyarwanda IsiKirghiz IsiKirundi IsiKorea IsiLithuania IsiMacedonia IsiMalagasy IsiMalayalam IsiMalta IsiMoore IsiMyanmar IsiNgisi IsiNorway IsiNtaliyane IsiNzema IsiPedi IsiPolishi IsiPutukezi IsiRashiya IsiRomania IsiSamoa IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiShona IsiSinhala IsiSlovak IsiSlovenia IsiSranantongo IsiSuthu (SaseLesotho) IsiSwahili IsiSwidi IsiTagalog IsiTelugu IsiThai IsiTsonga IsiTswana IsiTurkey IsiVietnam IsiXhosa IsiZuluIngabe Ngikulungele Ukushada?Ngaphambi kokuba uphendule lowo mbuzo, kudingeka ukuba uzazi kahle wena ngokwakho. Ngokwesibonelo, cabangela la maqiniso alandelayo:Ubaphatha kanjani abazali bakho nezingane zakwenu? Ingabe uvame ukubathukuthelela kalula, mhlawumbe usebenzise amazwi anokhahlo noma inkulumo ebhuqayo uma ufuna ukuveza iphuzu? Yini abangayisho ngawe ngokuphathelene nalokhu? Indlela osebenzelana ngayo namalungu omkhaya ibonisa indlela oyomphatha ngayo umuntu oyoshada naye.—Efesu 4:31.Ingabe unombono omuhle noma uhlale ungabaza? Uyacabangela, noma ingabe uhlale ufuna izinto zenzeke ngendlela ethandwa nguwe? Uyakwazi yini ukuzigcina uzolile ngaphansi kwesimo esicindezelayo? Uyabekezela? Ukuhlakulela izithelo zomoya kaNkulunkulu manje kuyokusiza uzilungiselele ukuba yindoda noma umfazi kamuva.—Galathiya 5:22, 23.Ingabe uyakwazi ukuyisebenzisa kahle imali? Ingabe uhlale unezikweleti? Uyakwazi yini ukulondoloza umsebenzi? Uma kungenjalo, kungani? Ingabe kungenxa yohlobo lomsebenzi? Umqashi? Noma, ingabe kungenxa yomkhuba onawo okufanele uwulungise? Uma uhluleka ukuphatha imali yakho ngendlela efanele, khona-ke uyokwazi kanjani ukuphatha eyomkhaya wakho?—1 Thimothewu 5:8.Uma ungomunye woFakazi BakaJehova, linjani ingokomoya lakho? Uyasithatha yini isinyathelo sokufunda iZwi likaNkulunkulu, sokuya enkonzweni yasensimini nesokuhlanganyela emihlanganweni yobuKristu? Umuntu oshada naye udinga umngane womshado oqinile ngokomoya.—UmShumayeli 4:9, 10.Njengoba uya ngokuya uzazi wena ngokwakho, uyokuhlomela kangcono ukuthola umuntu oyothuthukisa izimfanelo zakho ezinhle kunokuba enze ubuthakathaka bakho bugqame nakakhulu.
